OpenLLM-France/wikimedia huggingface dataset:
# Brosimum alicastrum

Brosimum alicastrum és una espècie d'arbre que pertany a la família de les moràcies de plantes amb flor.
Se'n coneixen dues subespècies:
* B. a. alicastrum
* B. a. bolivarense (Pittier) C.C.Berg
Es troba a la Mesoamèrica tropical, al sud de Mèxic, Guatemala, El Salvador, el Carib i la conca amazònica.
Malgrat haver format part de la dieta de la civilització maia precolombina, actualment ha quedat marginat a un recurs en cas de fam.
És una de les 20 espècies que dominen en el bosc maia i que apareix també als seus jardins Entre aquestes, n'és l'única d'anemòfila.

## Descripció

Brosimum alicastrum és una planta monoècia. Les seves llavors són grans i cobertes per una capa prima de color taronja amb un característic sabor cítric, i són distribuïdes per ocells. Un arbre produeix entre 150 i 180 kg de fruita per any, i és productiu entre 120 i 150 anys. Un arbre pot assolir alçades de 45 m i diàmetres de 1.5 m; comença a donar fruits havent crescut 20 m.

## Valor nutritiu

Les llavors en poden ser consumides cuites o es poden deixar assecar al sol. D'elles se'n poden preparar farinetes o pa. El seu valor energètic és de 908 kJ/g, i són riques en fibra dietètica, calci, potassi, àcid fòlic, ferro, zinc, proteïna i vitamines B. Tenen un baix índex glucèmic (<50) i són molt altes en antioxidants. Crues, les llavors tenen el gust de la patata, i, torrades, el de la xocolata o el cafè.

## Referències

* ↑ Melgar in "Utilizacion Integral del Arbol Genero Brosimum" INCAP 1987
* 1 2 Flannery, Kent; Puleston, Dennis E. (1982), "The Role of Ramon in Maya Subsistence", Maya Subsistence: Studies in Memory of Dennis E. Puleston, Academic Press, pp. 353-366
* ↑ Harrison, Peter D.; Turner, B. L.; Puleston, Dennis E. (1978), "Terracing, Raised Fields, and Tree Cropping in the Maya Lowlands: A New Perspective on the Geography of Power", Pre-Hispanic Maya Agriculture, University of New Mexico Press, pp. 225-245
* ↑ Campbell, D. G., A. Ford, et al. "The Feral Forests of the Eastern Petén" (2006), Time and Complexity in the Neotropical Lowlands New York, Columbia University Press: 21-55.
* ↑ Ford, A. "Dominant Plants of the Maya Forest and Gardens of El Pilar: Implications for Paleoenvironmental Reconstructions Arxivat 2013-11-09 a Wayback Machine." (2008), Journal of Ethnobiology 28(2): 179-199.
* ↑ Orwa, C.; Mutua, A.; Kindt, R.; Jamnadass, R.; Anthony, S., 2009. Agroforestree Database: a tree reference and selection guide version 4.0. World Agroforestry Centre, Kenya
* ↑ Berg, C. C. «Brosimum alicastrum». Flora Neotropica, 1972.
* ↑ «Breadnut» (en anglès). The Merriam-Webster.Com Dictionary, 2018. [Consulta: 14 novembre 2021].

## Enllaços externs

* Maya Nut Institute Arxivat 2012-03-20 a Wayback Machine.
* The El Pilar Forest Garden Network Arxivat 2011-07-27 a Wayback Machine.
* Maya Forest Garden, Dominant Plant Species of the Maya Forest Arxivat 2016-03-03 a Wayback Machine.
* Crop of the Week: Maya Nut (Brosimum alicastrum, Moraceae)
# Mare de Déu del Remei de Castellolí

La Mare de Déu del Remei de Castellolí és una església de Castellolí (Anoia) inclosa a l'Inventari del Patrimoni Arquitectònic de Catalunya.

## Descripció

Presenta una sola nau de planta rectangular. Conserva la torre del campanar d'estil neoclàssic, per tant és anterior a la data que consta a la porta d'accés: 1865 que podria ser l'any d'una restauració de l'església. Bastida de pedra i la coberta de teules.

## Història

Anterior al 1865 i dedicada a la Mare de Déu del Remei.

## Referències

* 1 2 3 «Mare de Déu del Remei de Castellolí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 octubre 2018].
# Birwa

El birwa és una llengua bantu, de la sots-família Sotho-Tswana que es parla a Botswana i a Sud-àfrica. El seu codi ISO 639-3 és brl.
A Botswana, hi ha 15.000 parlants al districte Central, al subdistricte Bobonong, a l'est de Selebi-Phikwe. Es parla en els poblats: Bobonong, Kobojango, Semolale, Motalatau i Mathathane.

## Referències

* ↑ Birwa a l'ethnologue.com del SIL
# Lo Tossalet

«Lo Tossalet» té aquests significats:
# Ous estrellats

Ous estrellats, ous estrelats, ous cascats o ous en rovellet és una denominació per als ous ferrats en abundant oli d'oliva o en algun altre oli, molt comuna en la gastronomia espanyola. Actualment s'ha pres el nom per alguna preparació particular. Per exemple, a la cuina de Madrid es tracta d'un plat a base d'ous ferrats en paella (el rovell ha d'estar líquid) i acompanyats generalment de patates fregides (les versions més modernes fan servir xips) i algun element carni (generalment fumat: pernil o bacó) o embotit (com pot ser xoriço o xistorra). És un plat que se serveix necessàriament acabat d'elaborar, calent.

## Servei

Els ous estrellats se solen servir amb patates. Les mateixes patates serveixen per a furgar en el rovell de l'ou i treure'n el contingut a poc a poc. Els trossos carnis que acompanyen el plat solen ser: pernil, salsitxes, etc. Se serveixen en el mateix plat. Els ous remenats és una variants d'aquest plat, en què els ous se serveixen remenats.

## Enllaços externs

* Com fer ous ferrats Arxivat 2013-02-05 a Wayback Machine.

## Referències

* ↑ https://www.raco.cat/index.php/LlenguaLiteratura/article/viewFile/220367/301150
# Mertzwiller

Mertzwiller (en alsacià Merzwiller) és un municipi francès, situat a la regió del Gran Est, al departament del Baix Rin. L'any 1999 tenia 3.507 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes del Pays de Niederbronn-les-Bains.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.692 | 2.948 | 3.282 | 3.408 | 3.524 | 3.507 |

## Administració

Llista d'alcaldes :
| Període | Identitat |
| 1979-1989 | Marc Halter |
| 1989-2001 | Jean-Luc Hung |
| 2001- | Roger Letzelter |
# Strafford (Missouri)

Strafford és una població del Comtat de Greene (Missouri) als Estats Units d'Amèrica.

## Demografia

Segons el Cens dels Estats Units del 2000 Strafford tenia 1.845 habitants., 683 habitatges, i 499 famílies. La densitat de població era de 304,4 habitants per km².
Dels 683 habitatges en un 41,3% hi vivien nens de menys de 18 anys, en un 55,1% hi vivien parelles casades, en un 12,3% dones solteres, i en un 26,9% no eren unitats familiars. En el 22,7% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,9% tenia menys de 18 anys, un 9,1% entre 18 i 24, un 31,3% entre 25 i 44, un 20,4% de 45 a 60 i un 10,3% 65 anys o més.
L'edat mediana era de 32 anys. Per cada 100 dones de 18 o més anys hi havia 87,7 homes.
La renda mediana per habitatge era de 36.111 $ i la renda mediana per família de 39.722 $. Els homes tenien una renda mediana de 28.167 $ mentre que les dones 21.920 $. La renda per capita de la població era de 14.858 $. Entorn del 9,9% de les famílies i el 12,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Strafford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Strafford». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Break Me Shake Me

"Break Me Shake Me" és el quart senzill de l'àlbum de debut i epònim de Savage Garden.
La cançó fou escrita i produïda pel mateix grup i publicada el 16 de juny de 1997 exclusivament a Austràlia i Nova Zelanda. Un any després es va llançar a alguns països europeus i al Japó. Només va tenir cert èxit al seu país, on va arribar a la setena posició. Savage Garden va editar dos videoclips per la cançó, el primer fou realitzat pel mercat australià i apareixia el grup interpretava la cançó en una habitació petita mentre les parets s'anaven acostant. El segon, dirigit per Adolfo Doring, es va realitzar pel públic europeu i es mostrava els dos membres de Savage Garden conduint un cotxe, tocant en un concert en un desert i també material fotogràfic de la seva gira Future of Earthly Delites.

## Llista de cançons
### Austràlia
#### Estàndard

* "Break Me Shake Me" – 3:23
* "I'll Bet He Was Cool" – 4:39
* "Break Me Shake Me" (versió acústica) – 3:26

#### Edició limitada

* "Break Me Shake Me" – 3:23
* "I'll Bet He Was Cool" – 4:39
* "Break Me Shake Me" (versió acústica) – 3:26
* "To the Moon and Back" (Hani's Num Radio Edit) – 3:58
* "To the Moon and Back" (Hani's Num Dub) – 5:17
* "To the Moon and Back" (Escape Into Hyperspace Mix) – 4:38

### Europa
#### CD senzill

* "Break Me Shake Me" – 3:23
* "Break Me Shake Me" (versió acústica) – 3:26

#### Maxi-CD

* "Break Me Shake Me" – 3:23
* "Break Me Shake Me" (versió acústica) – 3:26
* "Break Me Shake Me" (Remix) – 4:18
* "I Want You" (versió acústica) – 2:47

### Japó

* "Break Me Shake Me" – 3:23
* "Tears of Pearls" (Tears on the Dancefloor Mix)
* "Carry on Dancing" (Ultra Violet Mix)
* "To the Moon and Back" (versió acústica)
* "Break Me Shake Me" (Broken Mix)

## Referències

* ↑ (en anglès) Billboard, 11-04-1998, pàg. 98 [Consulta: 25 desembre 2014].
# Mare de Déu del Remei del Serrat

La Mare de Déu del Remei del Serrat és una obra del poble del Serrat, municipi de Queralbs (Ripollès) inclosa en l'Inventari del Patrimoni Arquitectònic de Catalunya.

## Descripció

Es tracta d'una església d'una sola nau, amb absis d'origen romànic. Hi ha una petita finestra a l'absis i una altra a la dreta de la nau. Sobre l'entrada hi ha un petit cor de fusta amb artesanat policromat.
L'interior és arrebossat de blanc i a l'absis s'ha fet una petita restauració consistent en repicar l'arrebossat i deixar vista la pedra.
La lectura exterior dels murs deixa evident una remota feta posteriorment sobre estructures romàniques.
La façana és arrebossada i s'acaba amb un campanaret d'espadanya.

## Història

Poques notícies tenim de la història d'aquesta capella sinó per la seva estructura romànica i la seva refacció en època barroca.
Al sostre del cor, format per un artesanat policrom hi ha una data del segle xvii que deu correspondre a l'esmentada refacció.

## Referències

* 1 2 3 4 5 6 «Mare de Déu del Remei del Serrat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Birán

Birán és una petita localitat del municipi de Mayarí, a la província d'Holguín (Cuba). Està situada a 20 kilòmetres al sud-oest de Mayarí i a 9 kilòmetres al sud de Cueto, prop de la Sierra de Nipe, a 66 metres sobre el nivell del mar.
Birán és coneguda per haver estat el lloc de naixement de Fidel Castro el 1926 i del seu germà Raúl el 1931. El pare de Castro havia tingut una plantació en aquesta població.

## Referències

* ↑ Fuentes, Norberto. La autobiografía de Fidel Castro. Planeta Publishing Corp, 2004, p. Volum 1. ISBN 8423336042.
# Pausires d'Egipte

Pausires (Pausiras Παυσίρας) fou un egipci líder de la revolta nacional contra Ptolemeu V Epífanes.
Els caps rebels es van apoderar de Licòpolis però no van poder resistir l'atac del general Polícrates, al servei de Ptolemeu, i finalment es van rendir a discreció. Tots els caps foren condemnats a mort i executats el 184 aC.
# Mertensophryne nyikae

Mertensophryne nyikae és una espècie d'amfibi que viu a Malawi i Zàmbia.

## Referències

* Tandy, M., Mazibuko, L., Channing, A. & Poynton, J.C. 2004. Bufo nyikae. Llista Vermella d'Espècies Amenaçades de la UICN 2006. Consulta: 11 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, 297, 2006, pàg. 365.
# Springfield (Wisconsin)

Springfield és una població dels Estats Units a l'estat de Wisconsin. Segons el cens del 2000 tenia 2.762 habitants.

## Demografia

Segons el cens del 2000, Springfield tenia 2.762 habitants, 967 habitatges, i 770 famílies. La densitat de població era de 29,5 habitants per km².
Dels 967 habitatges en un 41,2% hi vivien nens de menys de 18 anys, en un 72,7% hi vivien parelles casades, en un 3,8% dones solteres, i en un 20,3% no eren unitats familiars. En el 14,4% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,2.
Per edats la població es repartia de la següent manera: un 30,1% tenia menys de 18 anys, un 5,5% entre 18 i 24, un 28,3% entre 25 i 44, un 28,6% de 45 a 60 i un 7,5% 65 anys o més.
L'edat mediana era de 38 anys. Per cada 100 dones de 18 o més anys hi havia 109,1 homes.
La renda mediana per habitatge era de 68.663 $ i la renda mediana per família de 76.295 $. Els homes tenien una renda mediana de 49.792 $ mentre que les dones 31.674 $. La renda per capita de la població era de 26.946 $. Aproximadament el 3,4% de les famílies i el 3,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Springfield» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Springfield». American Fact Finder. Oficina del Cens dels Estats Units, 12-01-2010.
# Brundage

Brundage és una concentració de població designada pel cens dels Estats Units a l'estat de Texas. Segons el cens del 2000 tenia 31 habitants.

## Demografia

Segons el cens del 2000, Brundage tenia 31 habitants, 7 habitatges, i 5 famílies. La densitat de població era de 0,5 habitants per km².
Dels 7 habitatges en un 14,3% hi vivien nens de menys de 18 anys, en un 42,9% hi vivien parelles casades, en un 28,6% dones solteres, i en un 14,3% no eren unitats familiars. En el 14,3% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,43 i el nombre mitjà de persones que vivien en cada família era de 5.
Per edats la població es repartia de la següent manera: un 38,7% tenia menys de 18 anys, un 12,9% entre 18 i 24, un 22,6% entre 25 i 44, un 22,6% de 45 a 60 i un 3,2% 65 anys o més.
L'edat mediana era de 22 anys. Per cada 100 dones de 18 o més anys hi havia 137,5 homes.
La renda mediana per habitatge era de 13.750 $ i la renda mediana per família de 13.750 $. Els homes tenien una renda mediana de 0 $ mentre que les dones 0 $. La renda per capita de la població era de 2.371 $. Aproximadament el 100% de les famílies i el 100% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brundage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Brundage». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Mas de la carretera de Tortosa a Santa Bàrbara

El Mas de la carretera de Tortosa a Santa Bàrbara és una masia de Tortosa inclosa a l'Inventari del Patrimoni Arquitectònic de Catalunya.

## Descripció

Masada actualment abandonada, amb els camps dels voltants erms. Situada a uns 2 km de Tortosa, en el Camí que comunica la carretera a Santa Bàrbara i la de Mas de Barberans. Cal prendre, venint de Tortosa, el camí a mà dreta que surt al baixar el pont que creua la via del tren. Es troba a uns 500 m de la carretera, passat una grup de 6-7 edificacions al voltant del camí, també abandonades.
Construcció de planta rectangular amb cossos auxiliars adossats excepte a la façana E. Té planta baixa, pis principal i golfes. Les portes i finestres són allindades i distribuïdes regularment en els quatre murs. La coberta de teulada és a doble vessant, amb carena longitudinal a l'edifici. A la façana S s'adossa un porxo sostingut per pilars rectangulars que es converteix en terrassa a nivell de primer pis. Es conserva l'estructura de ferro que, recolzada sobre els pilars que sobrepassen els nivells del porxo, sostenia un emparrat que donava ombra a la terrassa. Hi ha també terrassa a la façana N, però més senzilla. La distribució interior s'ha perdut en gran part. Alguns sectors, com el porxo, presenten un estat de conservació força dolent.
Maçoneria i maó arrebossats.

## Referències

* 1 2 3 «Mas de la carretera de Tortosa a Santa Bàrbara». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2018].
# Bosquerola emmascarada de Kentucky

La bosquerola emmascarada de Kentucky (Geothlypis formosa) és un ocell de la família dels parúlids (Parulidae).

## Hàbitat i distribució

D'hàbits migratoris, cria al bosc caducifoli humid i boscos empantanegat del centre, est i sud-est dels Estats Units. Passa l'hivern des de Mèxic fins al nord de Sud-amèrica.

## Referències

* ↑ «Bosquerola emmascarada de Kentucky». Cercaterm. TERMCAT, Centre de Terminologia. Rev. 20/03/2022(català)
# Llengües diola

Les llengües diola són un continu dialectal parlat al Senegal (1,2 milions), Gàmbia (1,2 milions) i Guinea Bissau (800.000 parlants). Pertany a la branca bak de la família de les llengües nigerocongoleses.

## Llengües

Les branques principals del diola propi i en certa manera del diola central no són mútuament intel·ligibles. Les principals varietats són:
* Bayot
* Diola propi
** Diola central
*** Jola-Fonyi (Kujamatay), parlat al voltant de Bignona. L'estàndard oficial.
*** Bandial, parlat en una petita àrea al sud del riu Casamance.
*** Gusilay, parlat a la vila de Thionck Essyl.
*** Jola-Felupe (Ediamat), parlat en un grapat de viles al sud d'Oussouye. El kerak en podria ser un dialecte.
*** (Jola) Kasa, parlat al voltant d'Oussouye.
** Kwatay (Kuwaataay), parlat al llarg de la costa meridional del riu Casamance.
** Karon–Mlomp
*** Karon, parlat al llarg de la costa septentrional del riu Casamance, al sud del districte de Diouloulou.
*** Mlomp, parlat a la vila de Mlomp.

### Bayot

El bayot, parlat al voltant de Ziguinchor, és gramaticalment diola a part d'un sistema pronominal no diola, però potser la meitat del seu vocabulari no és diola i fins i tot no atlàntic. Podria ser una llengua aïllada amb una relexificació substancial del diola. En qualsevol cas, és clarament diferent de les altres parles diola.

## Referències

* ↑ diola nuclear a glottolog.

## Bibliografia

* Christian Sina Diatta, Parlons jola - Langue et culture diolas, L'Harmattan, 1998, ISBN 2-7384-7169-2
* Paul Diédhiou, « L'identité joola en question : La bataille idéologique du MFDC pour l'indépendance ». Édition Karthala, 2011.
* Pierre-Marie Sambou, Diola Kaasa esuulaalur : Phonologie, morphophonologie et morphologie, Dakar, Université de Dakar, 1979, 211 p. (Thèse de 3è cycle)
* Pierre-Marie Sambou et J. Lopis, « Le trait atr et ses manifestations en joola et en noon », Bulletin de l'IFAN, 1981, vol. 43, série B, numéro 1/2, p. 203-214
* Pape Chérif Bétrand Akandijack Bassène, « Histoire authentique de la Casamance ». Édition Injé Ajamaat / La Brochure, 2011.
* R.P. Édouard Wintz, Dictionnaire français-dyola et dyola-français, précédé d'un essai de grammaire, Elinkine, Paris, 1909, 190 p. (réimprimé en Angleterre, Gregg Press Ltd en 1968)

## Enllaços externs

* Kujamaat Jóola Folklore and Language materials
# Patrick White

Patrick Victor Martindale White (Londres, Regne Unit, 28 de maig del 1912 - Sydney, Austràlia, 30 de setembre del 1990) fou un escriptor australià guardonat amb el Premi Nobel de Literatura l'any 1973.

## Biografia

Va néixer el 28 de maig del 1912 a Londres, ciutat on es trobaven els seus pares durant una visita a Europa. Als sis mesos d'edat, els seus pares van retornar a Austràlia, i s'establiren a la rodalia de la ciutat de Sydney, on el seu pare es dedicà a la ramaderia i pagesia. Va tenir una infància malaltissa provocada per l'asma i només assistí a l'escola de manera esporàdica. Als tretze anys, fou enviat al Cheltenham College, una escola a Cheltenham (Anglaterra), on passà quatre anys, segons ell mateix, amb una vida vida miserable.
Posteriorment, es va traslladar al King's College de la Universitat de Cambridge, on va descobrir la literatura francesa i alemanya. Una vegada finalitzats els seus estudis universitaris, es traslladà a Londres i aconseguí dedicar-se a l'escriptura gràcies als diners lliurats pel seu pare. El 1940, durant la Segona Guerra Mundial, va ser comissionat com a oficial d'intel·ligència de la Royal Air Force britànica, en Orient Pròxim i Grècia.
Va morir el 30 de setembre del 1990 a la ciutat de Sydney després d'una llarga malaltia.

## Obra literària

El 1939, es publicà a Londres la seva primera novel·la Happy Valley (La vall feliç), que fou ben rebuda per la crítica i que li reafirmà la seva voluntat de ser escriptor. El 1951, inicià l'escriptura de The tree of man, que va tenir una excel·lent acollida a Anglaterra i als Estats Units, però que va ser rebuda amb menyspreu per la crítica d'Austràlia.
El 1973, va ser guardonat amb el Premi Nobel de Literatura pel seu art narratiu èpic i psicològic que ha introduït la literatura d'un continent nou en el món de les lletres, i es convertí en el primer australià a concedir-li aquest guardó.

### Obra seleccionada
#### Novel·la

* 1939: Happy Valley
* 1941: The Living and the Dead
* 1948: The Aunt's Story
* 1955: The Tree of Man
* 1957: Voss
* 1961: Riders in the Chariot
* 1966: The Solid Mandala
* 1970: The Vivisector
* 1973: The Eye of the Storm
* 1976: Fringe of Leaves
* 1980: The Twyborn Affair
* 1986: Memoirs of Many in One

#### Poesia

* 1930: Thirteen Poems
* 1935: The Ploughman and Other Poems

#### Obres de teatre

* 1947: Return to Abyssinia
* 1965: Four Plays
* 1978: Big Toys
* 1983: Signal Driver

#### Relats curts

* 1964: The Burnt Ones
* 1974: The Cockatoos
* 1988: Three Uneasy Pieces

#### Autobiografia

* 1981: Flaws in the Glass1981

## Referències

* ↑ «Patrick White». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* «Patrick White» (en anglès). The Nobel Prize. The Nobel Foundation.
# Mezzanego

Mezzanego (en ligur Mezànego) és un comune italià, situat a la regió de la Ligúria i a la ciutat metropolitana de Gènova. El 2011 tenia 1.638 habitants. L'Ajuntament es troba a la frazione de Prati di Mezzanego.

## Geografia

Es troba a la vall Sturla, a l'est de Gènova. Té una superfície de 28,65 km² i les frazioni de Borgonovo Ligure, Case Zatta, Corerallo, Isola di Borgonovo, Passo del Bocco, Pontegiacomo, Porciletto, Prati di Mezzanego, San Siro Foce, Semovigo i Vignolo. Limita amb les comunes de Borzonasca, Carasco, Ne, San Colombano Certenoli i Tornolo.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 19 juliol 2015].